২০২২ শ্রীলঙ্কা নারী ক্রিকেট দলের পাকিস্তান সফর
শ্রীলঙ্কা নারী ক্রিকেট দল ২০২২ সালের মে ও জুন মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) খেলার জন্য পাকিস্তান সফর করে। ওডিআই ম্যাচগুলো ২০২২–২০২৫ আইসিসি নারী চ্যাম্পিয়নশিপের অংশ হিসেবে খেলা হয়। সিরিজের সবগুলো ম্যাচ করাচির সাউথএন্ড ক্লাব ক্রিকেট স্টেডিয়ামে আয়োজিত হয়। ২০২২ সালের ১১ মে শ্রীলঙ্কা সফরের জন্য নিজেদের দল ঘোষণা করে। তার পরদিন পাকিস্তান ক্রিকেট বোর্ড (পিসিবি) পাকিস্তান দলের অধিনায়ক হিসেবে বিসমাহ মারুফের থাকার কথা নিশ্চিত করে। ২০২২ সালের ১৮ মে পাকিস্তানের দল ঘোষিত হয়। টি২০আই সিরিজে পাকিস্তান ৩–০ ব্যবধানে জয়লাভ করে। ওডিআই সিরিজে পাকিস্তান ২–১ ব্যবধানে জয়ী হয়।